**S I N T E Z A**

**obiecțiilor și propunerilor (recomandărilor) la proiectul *hotărârii de Guvern cu privire la modificarea Hotărârii de Guvern nr. 668/2022 cu privire la crearea și menținerea stocurilor de securitate de gaze naturale.***

|  |  |  |
| --- | --- | --- |
| **Participantul la avizare (expertizare)/consultare publică** | **Conținutul obiecției/**  **propunerii (recomandării)** | **Argumentarea**  **autorului proiectului** |
|  |  |  |
| **Ministerul Justiției**  Scrisoarea nr. 04/2-3481 din 15.04.2024 | Urmare examinării proiectului hotărârii Guvernului cu privire la modificarea Hotărârii Guvernului nr. 668/2022 cu privire la crearea și menținerea stocurilor de securitate de gaze naturale (număr unic 277/MEn/2024), comunicăm următoarele.  Potrivit notei informative, proiectul este elaborat în scopul executării prevederilor art. 1081 alin. (1) și (2) din Legea nr. 108/2016 cu privire la gazele naturale și art. VI alin. (11) lit. (c) din Legea nr. 249/2022 cu privire la modificarea unor acte normative, în vederea asigurării continuității și securității aprovizionării cu gaze naturale a Republicii Moldova în situații excepționale. Totodată, la definitivarea acestuia se vor lua în considerare următoarele obiecții conform rigorilor de tehnică legislativă:  La pct. 1: Semnalăm că, la operarea modificărilor în cadrul unui act normativ, se recomandă substituirea integrală a elementelor structurale ale acestuia, și nu introducerea și excluderea de texte, sintagme sau cuvinte.  Astfel, la sbp. 1), dispoziția de modificare se va expune după cum urmează: „1) Punctul 6 va avea următorul cuprins: „6. Cantitatea de gaze naturale ce urmează a fi stocată în calitate de stocuri de securitate se stabilește la nivelul de 47,1 milioane m3. Stocurile de securitate la nivelul stabilit se vor crea până la 1 octombrie 2024”.  La sbp. 2), din partea dispozitivă, se va exclude cuvântul „Hotărârea” ca fiind excedent în acest caz (observația este valabilă și pentru sbp. 4)).  La sbp. 3), în partea dispozitivă, se vor exclude cuvintele „din hotărâre se modifică și”. | **Se acceptă**  **Se acceptă**  Textul a fost redactat.  **Se acceptă**  Textul a fost redactat.  **Se acceptă**  Textul a fost redactat. |
| **Ministerul Finanțelor**  Scrisoarea nr. 07/5-03/62/601 din 10 aprilie 2024 | La indicația Cancelariei de Stat nr. 18-69-3590 din 01 aprilie 2024, Ministerul Finanțelor a examinat proiectul de hotărâre cu privire la modificarea HG nr.668/2022 cu privire la creșterea și menținerea stocurilor de securitate de gaze naturale (număr unic 277/MEn/2024), autor Ministerul Energiei, și în limita atribuțiilor funcționale, comunică următoarele.  Proiectul de hotărâre a Guvernului prevede stabilirea cantității de gaze naturale ce urmează a fi stocate (47,1 mil. m3) de către Societatea pe Acțiuni ,,Energocom” în calitate de entitate desemnată pentru crearea și menținerea stocurilor de securitate până la 01 octombrie 2024.  Totodată, potrivit art. 1081 alin. (4) din Legea cu privire la gazele naturale nr.108/2016, costurile aferente creării și menținerii stocurilor de securitate și care includ costul gazelor naturale, costul contractării serviciului de stocare, costurile aferente eliberării și transportării stocurilor de securitate, precum și alte costuri ale entității pentru crearea și menținerea stocurilor de securitate *(în continuare - costuri ale stocurilor de securitate)* se acoperă din contul resurselor financiare alocare din bugetul de stat și/sau din asistența financiară externă, și/sau din împrumuturile externe/suverane contractate de către stat, și/sau din contul contribuțiilor financiare achitate de furnizorii de pe piața cu amănuntul a gazelor naturale.  Astfel, având în vedere că sursele de finanțare, indicate în articolul menționat supra, sunt stipulate fără specificarea clară a situațiilor când se apelează la unele sau altele dintre ele, în cazul în care aceste costuri nu vor fi acoperite din contul contribuțiilor achitate de furnizori, apare riscul că aceste costuri vor urma recuperate din bugetul de stat. Prin urmare, reieșind din faptul că proiectul nu conține estimarea costului aferent stocurilor, contribuțiile financiare ale furnizorilor, precum și o apreciere a unui eventual impact asupra bugetului de stat, este dificil de a stabili care ar fi necesarul de alocare a mijloacelor financiare din bugetul de stat pentru anul 2024. În acest sens, în vederea reducerii riscului asupra bugetului de stat, se consideră necesară completarea Notei informative cu descrierea impactului economico-financiar, conform prevederilor art.30 al Legii nr.100/2017 cu privire la actele normative. | **Nu se acceptă**  Conform pct. 3 și 4 din HG nr. 668/2022, costurile stocurilor de securitate se acoperă din contul contribuțiilor financiare achitate de furnizorii de pe piața cu amănuntul a gazelor naturale. În Nota Informativă este indicat expres că modul de acoperire a costurilor stocurilor de securitate ce urmează a fi create suplimentar (1,5 mil. m3) la cele existente de 45,6 mil. m3 și faptul că aprobarea proiectului nu necesită alocarea mijloacelor financiare suplimentare de la bugetul de stat.  Totodată, Acordul de împrumut dintre Republica Moldova și BERD în vederea realizării proiectului „Securitatea furnizării gazelor naturale” de 465 mil. EURO, ratificat prin Legea nr. 206/2022 și modificat prin Legea nr. 425/2023, prevede posibilitatea achiziționării gazelor naturale în scopul stocării și/sau comercializării acestora pe piața din Republica Moldova.  Ținând cont de volatilitatea pieței de gaze naturale și costurile diferite de stocare a gazelor naturale în dependență de țară selectată, este imposibil a estima costurile stocurilor de securitate cu exactitate.  La fel menționăm că, contribuțiile financiare achitate de furnizorii de pe piața cu amănuntul a gazelor naturale sunt calculate în conformitate cu Metoda de determinare a mărimii contribuțiilor financiare achitate de furnizorii de pe piața cu amănuntul a gazelor naturale pentru acoperirea costurilor stocurilor de securitate de gaze naturale, aprobată prin Hotărârea Consiliului de administrație al ANRE nr. 277/2023. În baza acestei Metode, contribuțiile financiare lunare pentru costurile stocurilor de securitate pentru anul 2022 și 2023 (în total 45,6 mil. m3) au fost aprobate prin Hotărârile Consiliului de administrație al ANRE [nr. 649/2023](https://anre.md/registrul-hotararilor-consiliului-de-administrare-al-anre-3-358?decision_number=649&month=&year=2023&title=&type=1) și [nr. 251/2024](https://anre.md/furnizorii-de-gaze-sunt-obligati-sa-acopere-costurile-stocurilor-de-securitate-pentru-2023-3-843). La fel, și contribuțiile financiare lunare pentru costurile stocurilor de securitate pentru anul 2024 (1,5 mil. m3), urmează a fi aprobate de către ANRE, în cazul aprobării proiectului Hotărârii de Guvern. |
| **Cancelaria de Stat**  **Centrul de Armonizare a Legislației**  Scrisoarea nr. 31/02-69-4102 din 12.04.2024 | În consecință, apreciem că proiectul național nu reprezintă un exercițiu de transpunere directă a legislației UE în domeniul subsumat politicii europene în domeniul gazelor naturale, dar reglementează și implementează, prin norme naționale, una din opțiunile posibile oferite de art. 6a (7) și art. 6c (1) din Regulamentul (UE) 2022/1032 privind modificarea Regulamentului (UE) 2017/1938 în vederea punerii în aplicare a măsurilor necesare asigurării securității energetice a Republicii Moldova. | **Se acceptă** |
| **Ministerul Afacerilor Interne**  Scrisoarea nr. 41/ 1659 din 11.04.2024 | Ministerul Afacerilor interne a examinat proiectul hotărârii Guvernului cu privire la modificarea Hotărârii Guvernului nr. 668/2022 cu privire la crearea și menținerea stocurilor de securitate de gaze naturale (număr unic 277/MEn/2024) și, în limita competențelor funcționale, înaintăm următoarele propuneri.  Punctul 1 alin. (1) se propune de expus în următoarea redacție: „1) La punctul 6, textul „45,6 milioane m3 ” se substituie cu textul „47,1 milioane m3”, iar textul „1 octombrie 2023” se substituie cu textul „1 octombrie 2024”. | **Se acceptă**  Punctul respectiv a fost expus în redacția propusă de Ministerul Justiției. |
| **Ministerul Dezvoltării**  **Economice și Digitalizării**  Scrisoarea nr. 03-1201 din 12.04.2024 | Lipsă obiecții și propuneri | **Se acceptă** |
| **Centrul Național**  **Anticorupție**  Scrisoarea nr. 06/2/6234 din 11.04.2024 | Prin prezenta, cu referire la proiectul de hotărâre a Guvernului cu privire la modificarea Hotărârii Guvernului nr. 668/2022 cu privire la crearea și menținerea stocurilor de securitate de gaze naturale (număr unic 277/MEn/2024), comunicăm următoarele. Potrivit art. 25 alin. (1) al Legii integrității nr. 82/2017, eficiența cultivării climatului de integritate instituțională și profesională este supusă verificărilor din partea conducătorilor entităților publice, a autorităților anticorupție, a societății civile și mass mediei. În acest sens, în conformitate cu prevederile art. 25 alin. (3) lit. a), art. 28 alin. (4) al Legii prenotate, expertiza anticorupție, în calitate de măsură de control al integrității în sectorul public, se va efectua doar asupra proiectului definitivat în baza propunerilor și obiecțiilor expuse în procesul de avizare și/sau de consultare a părților interesate. Proiectul propus pentru expertiza anticorupție, nu este însoțit de avizele instituțiilor implicate în procesul de avizare/sinteza recomandărilor recepționate în cadrul consultării publice, fapt ce presupune că ulterior redacția proiectului poate suferi modificări și completări. Urmare celor expuse, solicităm respectuos expedierea în adresa Centrului Național Anticorupție a proiectului definitivat, pentru efectuarea expertizei anticorupție. | **Se acceptă**  Proiectul definitivat va fi expediat după consultarea repetată a proiectului. |
| **Consiliul Concurenței**  Scrisoarea nr. DJ-06/ 243-501 din 19.04.2024 | Plenul Consiliului Concurenței, în cadrul ședinței din 18 aprilie 2024, a examinat, în temeiul prevederilor art. 39 lit. c) și art. 41 alin. (1) lit. d) ale Legii concurenței nr. 183/2012, proiectul de hotărâre cu privire la modificarea Hotărârii Guvernului nr. 668/2022 cu privire la crearea și menținerea stocurilor de securitate de gaze naturale (număr unic 277/MEn/2024) și, în limitele competențelor sale, comunică următoarele.  Conform prevederilor proiectului, este propusă modificarea pct. 6 din Hotărârea de Guvern nr. 668/2022 cu privire la crearea și menținerea stocurilor de securitate de gaze naturale. Astfel, prin modificarea pct. 6 începând cu 01 octombrie 2024, cantitatea de gaze naturale stocate în calitate de stocuri de securitate urmează a fi majorată de la 45,6 milioane m3 până la 47,1 milioane m3.  Reieșind din informațiile prezentate în Nota informativă, autorul proiectului argumentează că la stabilirea nivelului de 47,1 milioane m3 de gaze naturale ce urmează a fi stocate, s-a ținut cont de calculele efectuate de către Agenția Națională pentru Reglementare în Energetică, aferent consumului de gaze naturale pe parcursul a 10 zile de consum pentru perioada de iarnă precedentă 01.12.2023 – 29.02.2024.  Menționăm că, la materialele proiectului nu au fost anexate calcule și datele corespunzătoare al nivelului de consum mediu pentru perioada de iarnă precedentă.  Având în vedere că, nu este suficient argumentat în Nota informativă propunerea de majorare a nivelului de gaze naturale ce urmează a fi stocate în cantitatea propusă de 47,1 milioane m3 bazată pe analize economice și calcule concrete, Plenul Consiliului Concurenței se află în imposibilitate obiectivă de a evalua impactul asupra concurenței a proiectului dat și implicit asupra intereselor colective ale consumatorilor finali. | **Se acceptă**  Nota informativă a fost completată cu informația prezentată de către ANRE prin scrisoarea nr. 04-01/1544 din 20.03.2024, în baza căreia a fost stabilit nivelului de 47,1 mil. m3 de gaze naturale ce urmează a fi stocate, nivel aferent consumului de gaze naturale pe parcursul a 10 zile de consum pentru perioada de iarnă precedentă 01.12.2023 – 29.02.2024. |
| **Agenția Proprietății Publice**  Scrisoarea nr. 05-03-2258 din 05.04.2024 | Lipsă obiecții și propuneri | **Se acceptă** |
| **Agenția Națională pentru Reglementare în Energetică**  Scrisoarea nr. 06-01/1889 din 05.04.2024 | Cu referire la proiectul de hotărâre privind modificarea Hotărârii Guvernului nr.668/2022 cu privire la crearea și menținerea stocurilor de securitate de gaze naturale (număr unic 277/MEn/2023), remis spre avizare de către Ministerul Energiei, Agenția Națională pentru Reglementare in Energetică intervine cu următoarea propunere.  **La pct. 4 din Proiect, de exclus** fraza a doua, care prevede: „*Orice operațiune cu stocurile de securitate care nu implică utilizarea acestora sau punerea lor pe piața gazelor naturale se realizează in conformitate cu hotărârea Agenției Naționale pentru Reglementare in Energetic*".  **Argumentare:** În conformitate cu art. 1081 din Legea nr. 108/2016 cu privire la gazele naturale, Agenția Națională pentru Reglementare în Energetică (Agenția/ANRE) stabilește metoda de determinare a mărimii contribuțiilor financiare ce urmează a fi achitate de furnizorii de pe piața cu amănuntul a gazelor naturale. Agenția aprobă prin hotărâre contribuțiile financiare, stabilește modul și termenele de achitare a contribuțiilor financiare. De asemenea, Agenția este responsabilă de monitorizarea și asigurarea realizării de către întreprinderile de gaze naturale a obligațiilor stabilite în art. 1081 din Legea menționată și aplică sancțiuni financiare pentru neîndeplinirea sau îndeplinirea defectuoasă a obligațiilor respective. Toate operațiunile cu stocurile de securitate se efectuează in strictă conformitate cu art. 1081 alin (8) din Legea nr. 108/2016 cu privire la gazele naturale, iar costurile aferente operațiunilor cu stocurile de securitate care nu implică utilizarea acestora sau punerea lor pe piața gazelor naturale sunt examinate in conformitate cu Metoda de determinare a mărimii contribuțiilor financiare achitate de furnizorii de pe piața cu amănuntul a gazelor naturale pentru acoperirea costurilor stocurilor de securitate de gaze naturale aprobată prin Hotărârea ANRE nr. 277/2023. Ținând cont de cele expuse, menționăm că, atribuțiile Agenției privind stocurile de securitate sunt expuse expres atât in Legea nr.108/2016, cât și in Metoda nr.277/2023. *Prin urmare, Agenția este in imposibilitate de a aproba prin hotărâre „Orice operațiune cu stocurile de securitate care nu implică utilizarea acestora sau punerea lor pe piața gazelor naturale ".* | **Se acceptă parțial**  Fraza respectivă a fost expusă în următoarea redacție: *,,Operațiunile în legătură cu gestionarea stocurilor de securitate care nu implică utilizarea acestora sau punerea lor pe piața gazelor naturale se realizează după notificarea Agenției Naționale pentru Reglementare în Energetică”*.  Menționăm că, fraza propusă a fi exclusă nu este o propunere nouă de completare a HG, dar este prevăzută și la moment în pct. 8 al Hotărârii de Guvern nr. 668/2022 în vigoare, nefiind prezentate careva obiecții anterior în acest sens în procesul de consultare publică a Hotărârii respective de Guvern.  În conformitate cu art. 1081 alin (10) din Legea nr. 108/2016 cu privire la gazele naturale, ANRE este responsabilă de monitorizarea și asigurarea realizării de către întreprinderile de gaze naturale a obligațiilor stabilite în art. 1081, inclusiv a obligațiilor ce țin de modalitatea de achitare a contribuțiilor financiare.  Scopul acestei prevederi este de a asigura că stocurile de securitate sunt gestionate într-un mod care protejează interesele publice, asigurând stabilitatea și siguranța aprovizionării cu gaze naturale. |
| **Asociația obștească „Asociația Furnizorilor**  **de Gaze Naturale din Republica Moldova”**  Scrisoarea nr. 14 din 16.04.2024 | Asociația obștească „Asociația Furnizorilor de Gaze Naturale din Republica Moldova” a examinat proiectul hotărârii Guvernului cu privire la modificarea Hotărârii Guvernului nr. 668/2022 cu privire la crearea și menținerea stocurilor de securitate de gaze naturale și prezentă următoarele propuneri.   1. **Pct. 4. de expus în următoarea redacție:**   „*4. Furnizorii de pe piața cu amănuntul a gazelor naturale vor achita Societății pe Acțiuni „Energocom” contribuții financiare în mărimea și în modul stabilite de Agenția Națională pentru Reglementare în Energetică în conformitate cu art. 1081 alin. (5) din Legea nr.108/2016 cu privire la gazele naturale,* ***devenind proprietarii stocurilor de securitate în mărimea cotelor de repartizare și a valorii contribuțiilor financiare achitate****”.*  **Argumentarea propunerii:**  Achitarea costului stocurilor de securitate de gaze naturale este nu altceva decât o tranzacție de vânzare-cumpărare.  Conform art. 1108 alin. (1) din Codul civil, prin contractul de vânzare-cumpărare, o parte (vânzător) se obligă să predea un bun în proprietate celeilalte părți (cumpărător), iar aceasta se obligă să preia bunul şi să plătească prețul convenit.  Impunerea furnizorilor de pe piața cu amănuntul a obligației de achitare a contribuții financiare pentru costurile stocurilor de securitate conform cotei de repartizare fără a asigura dreptul de proprietate asupra echivalentului volumului achitate, încalcă dreptul de proprietate al acestor furnizori, garantat de Convenția Europeană pentru apărarea Drepturilor Omului și constituie o expropriere fără o despăgubire echitabilă a furnizorilor sau a consumatorilor acestor furnizori care sunt obligați să achite aceste costuri prin intermediul prețului gazelor consumate, fără a avea o garanție că vor beneficia în situație de alertă sau de urgență de volumele achitate de ei.  În prezent legislație în vigoare, inclusiv Regulamentul privind situațiile excepționale în sectorul gazelor naturale nu reglementează modalitatea de dispunere de stocurile de securitate formate din contul furnizorilor de pe piața cu amănuntul, fiind indicat doar că, gazele naturale se utilizează în baza hotărârii Comisiei pentru Situații Excepționale, fără a se concretiza că furnizorii care au participat cu resursele sale financiare la formarea stocurilor vor beneficia de aceste gaze pentru consumatorii săi.  În acest sens urmează de prevăzut expres că furnizorii care au participat financiar la formarea stocurilor de securitate vor deveni proprietarii stocurilor de securitate în mărimea cotelor de repartizare și a valorii contribuțiilor financiare achitate.  Mai mult ca atât, este necesar de menționat că în conformitate cu Articolul 6b alin. (1) din Regulamentul (UE) 2022/1032, întitulat „Punerea în aplicare a obiectivului de constituire de stocuri”, ***Statele membre iau toate măsurile necesare, inclusiv asigurarea de stimulente financiare sau compensații pentru participanții la piață, pentru a îndeplini obiectivele de constituire de stocuri stabilite*** în conformitate cu articolul 6a. Atunci când se asigură că obiectivele de constituire de stocuri sunt îndeplinite, statele membre acordă prioritate, atunci când este posibil, măsurilor bazate pe piață.  **Conform Articolul 6b alin. (1) lit. f) din Regulamentul (UE) 2022/1032**, măsurile luate în conformitate cu prezentul alineat pot **cuprinde în special oferirea de stimulente financiare pentru participanții la piață**, inclusiv pentru operatorii de înmagazinare, cum ar fi contracte pentru diferență sau **acordarea de compensații participanților la piață pentru deficitul de venituri sau pentru costurile suportate de aceștia ca urmare a obligațiilor impuse participanților la piață**, inclusiv operatorilor de înmagazinare, care nu pot fi acoperite prin venituri.  Spre exemplu, potrivit Raportului Secretariatului Comunității Energetice privind punerea în aplicare a Regulamentului (UE) 2022/1032, în Ucraina, Guvernul a adoptat o hotărâre prin care impune companiilor de stat obligații de a umple depozitul la 19 mld. m3, inclusiv volumul de gaz de pernă. În plus, Ucraina aplică un regim de stimulare pentru depozitarea gazelor pe cale vamală regim de depozit în care gazele stocate sunt libere de vamă timp de 3 ani. Serbia, prin intermediul Srbijagas, furnizorul și comerciantul de stat, a achiziționat cantități suplimentare de pe piață pentru a stoca gaz în Banatski Dvor și în depozitele maghiare.  **Corespunzător, propunem să fie prevăzute stimulente financiare pentru furnizori care participă la formarea stocurilor de securitate prin contribuțiile sale financiare, inclusiv prin scutiri la plata impozitelor și eliberarea SA „Energocom” de la plata impozitelor în legătură cu aceste stocuri ce va duce la diminuarea costurilor.**  În cazul în care Guvernul consideră că acest mecanism privind utilizarea stocurilor formate de către furnizorii de pe piața cu amănuntul de către consumatorii acestor furnizori, reieșind din propunerile noastre nu este oportun, atunci Guvernul poate să aplice celelalte mecanisme stabilite în art. 1081 alin. 4 din Legea 108/2016 potrivit căruia, *„Costurile aferente creării și menținerii stocurilor de securitate și care includ costul gazelor naturale, costul contractării serviciului de stocare, costurile aferente eliberării și transportării stocurilor de securitate, precum și alte costuri ale entității pentru crearea și menținerea stocurilor de securitate (în continuare – costuri ale stocurilor de securitate) se acoperă* ***din contul resurselor financiare alocate din bugetul de stat și/sau din asistența financiară externă, și/sau din împrumuturile externe/suverane contractate de către stat,*** *și/sau din contul contribuțiilor financiare achitate de furnizorii de pe piața cu amănuntul a gazelor naturale.*  Astfel, statul va forma stocurile de securitate în conformitate cu prevederile Legii privind rezervele de stat și de mobilizare și în acest caz va putea să dispună de aceste gaze în baza deciziei CSE după cu consideră că este mai oportun.   1. **Pct. 61 de expus în următoarea redacție:**   *,,61 . Societatea pe Acțiuni „Energocom” este obligată să țină evidența separată a tranzacțiilor încheiate în legătură cu crearea și menținerea stocurilor de securitate și să informeze Guvernul, Ministerul Energiei, Agenția Națională pentru Reglementare în Energetică* ***și furnizorii de pe piața cu amănuntul a gazelor naturale*** *în legătură cu fiecare tranzacție încheiată, cu prezentarea, la cererea acestora, a documentelor aferente. Informațiile privind tranzacțiile încheiate vor include:...”*  **Argumentarea propunerii:**  În conformitate cu art. 3 alin. (1) din Legea cu privire la gazele naturale nr. 108 din 27.05.2016, gazele naturale se produc, se transportă, se distribuie, se stochează, se furnizează și se consumă în cel mai eficient mod.  Luând în considerare că stocurile de securitate de gaze naturale se formează din contul contribuțiilor financiare ale furnizorilor de pe piața cu amănuntul, corespunzător furnizorii urmează să dispună de un instrument efectiv de verificare a eficienței costurilor suportate de entitate pentru crearea și menținerea stocurilor de securitate.   1. **Punctul 8 de expus în următoarea redacție:**   *,,8. Gazele naturale care fac obiectul stocurilor de securitate se utilizează, total sau parțial, în baza deciziei Comisiei pentru Situații Excepționale a Republicii Moldova, în cazul constatării situației de alertă sau de urgență în conformitate cu Regulamentul privind situațiile excepționale în sectorul gazelor naturale sau în cazul declarării stării de urgență de către Parlament în conformitate cu art. 12 din Legea nr. 212/2004 privind regimul stării de urgență, de asediu și de război,* ***prin repartizarea acestora furnizorilor de pe piața cu amănuntul proporțional cotelor de repartizare și a valorii contribuțiilor financiare achitate pentru furnizarea către consumatorii săi finali”.***  **Argumentarea propunerii:**  Vezi argumentele indicate la pct. 1.   1. **La punctul 81 de exclus** **a doua propoziție și de expus în următoarea redacție:**   *,,81 . Stocurile de securitate se restabilesc până la data de 15 septembrie care urmează după decizia de utilizare a stocurilor de securitate sau până la o altă dată stabilită prin hotărâre de Guvern”.*  **Argumentarea propunerii:**  Propoziția propusă spre excludere „Orice operațiune cu stocurile de securitate care nu implică utilizarea acestora sau punerea lor pe piața gazelor naturale se realizează în conformitate cu hotărârea Agenției Naționale pentru Reglementare în Energetică”, este formulată ambiguu și va lăsa loc de interpretare pentru acțiunile ANRE. În cazul în care această propoziție va fi lăsată, urmează de detaliat care anume operațiuni cu stocuri de securitate va fi reglementate de către ANRE. | **Nu se acceptă**  În conformitate cu prevederile art. 1081 alin. (7) din Legea nr. 108/2016, furnizorii de pe piața cu amănuntul a gazelor naturale recuperează cheltuielile aferente achitării contribuțiilor financiare prin prețurile de furnizare a gazelor naturale. Cheltuielile aferente achitării contribuțiilor financiare se distribuie în mod nediscriminatoriu între categoriile de consumatori finali. Totodată, contribuțiile financiare se determină proporțional cotelor deținute de aceștia pe piața cu amănuntul a gazelor naturale și se aprobă prin hotărârea Agenției, care se ajustează la necesitate.  Crearea stocurilor de securitate au drept scop asigurarea aprovizionării neîntrerupte cu gaze naturale a consumatorilor protejați, depășirea provocărilor la securitatea aprovizionării cu gaze naturale prin sporirea rezilienței sistemului energetic în cazul unei crize, micșorarea impactului eventualelor situații excepționale în sectorul gazelor naturale asupra economiei naționale și asigurării aprovizionării cu gaze naturale a consumatorilor finali.  Astfel, crearea stocurilor de securitate nu reprezintă o activitate comercială a entității desemnate. În conformitate cu prevederile Hotărârii ANRE nr. 277/2023, unul din principiile de reglementare pe care se bazează Metoda de determinare a mărimii contribuțiilor financiare este principiul neutralității costurilor ce se aplică în așa fel încât entitatea pentru crearea și menținerea stocurilor de securitate nu generează profit sau pierderi ca urmare a executării obligațiilor care i-au fost atribuite în privința creării și menținerii stocurilor de securitate. Entitatea pentru crearea și menținerea stocurilor de securitate nu obține nicio rentabilitate financiară din costurile aferente creării și menținerii stocurilor de securitate.  În conformitate cu prevederile art. 1081 alin. (8), gazele naturale care fac obiectul stocurilor de securitate se utilizează, total sau parțial, **în baza deciziei Comisiei pentru Situații Excepționale a Republicii Moldova (CSE)**, **în cazul constatării situației de alertă sau de urgență** în conformitate cu Regulamentul privind situațiile excepționale în sectorul gazelor naturale sau **în cazul declarării stării de urgență** de către Parlament în conformitate cu art. 12 din Legea nr. 212/2004 privind regimul stării de urgență, de asediu și de război.  În cazul unei situații excepționale în sectorul gazelor naturale enumerate mai sus, la decizia CSE stocurile de securitate urmează a fi furnizate prioritar către consumatorii protejați definiți în conformitate cu prevederile Regulamentului și Planului pentru situații excepționale în sectorul gazelor naturale și a Regulamentului (UE) 2017/1938.  Odată cu liberalizarea pieței gazelor naturale, consumatorii finali de gaze naturale au posibilitatea de a-și schimba mult mai frecvent furnizorii de gaze naturale, având în vedere și creșterea numărului furnizorilor activi pe piața gazelor naturale.  Reieșind din cele expuse mai sus, nu se acceptă propunerea privind stabilirea dreptul de proprietate asupra stocurilor de securitate în mărimea cotelor de repartizare și a valorii contribuțiilor financiare achitate de furnizorii de pe piața cu amănuntul.  **Nu se acceptă**  Completarea proiectului hotărârii de Guvern cu o astfel de prevedere, considerăm că ar încălca prevederile Legii nr. 384/2023 privind protecția secretelor comerciale.  În conformitate cu art. 3 alin. (2) din Legea nr. 384/2023, *Dobândirea, utilizarea sau divulgarea unui secret comercial este considerată legală în măsura în care o astfel de dobândire, utilizare sau divulgare* ***este impusă sau permisă de lege***.  Art. 1081 alin. (12) din Legea nr. 108/2016 cu privire la gazele naturale prevede expres entitățile ce urmează a informate de către Entitatea pentru crearea și menținerea stocurilor de securitate în legătură cu fiecare tranzacție încheiată.  Totodată, autoritatea publică independentă ANRE, în conformitate cu art. 1081 alin (10) din Legea nr. 108/2016, este responsabilă de monitorizarea și asigurarea realizării de către întreprinderile de gaze naturale a obligațiilor stabilite în art. 1081, inclusiv a obligațiilor ce țin de modalitatea de achitare a contribuțiilor financiare. Iar, conform art. 1081 alin (11) din Legea nr. 108/2016, ANRE aplică sancțiuni financiare entității pentru crearea și menținerea stocurilor de securitate, altor întreprinderi de gaze naturale care nu îndeplinesc, îndeplinesc cu întârziere sau îndeplinesc defectuos obligațiile stabilite în conformitate cu art. 1081 din Legea nr. 108/2016.  **Nu se acceptă**  A se vedea argumentele prezentate mai sus.  **Se acceptă parțial**  A se vedea argumentele prezentate la avizul ANRE. |
| **SA ,,Moldovagaz”**  Scrisoarea nr. 02/2-1323 din 19.04.2024 | SA „Moldovagaz” a examinat proiectul de Hotărâre cu privire la modificarea Hotărârii Guvernului nr. 668/2022 cu privire la crearea și menținerea stocurilor de securitate de gaze naturale (număr unic 277/MEn/2024) și prezintă următoarele propuneri.  În preambulul proiectului Hotărârii după cuvintele ,,În temeiul” de completat cu textul „art. 4 alin. (21) și”, întrucât art. 4 alin. (21) din Legea nr. 108/2016 prevede că „Stocurile de gaze naturale care urmează a fi create în acest scop includ stocurile prevăzute la art. 1081-1083”.  La pct. 2 din Hotărârea Guvernului nr. 668/2022:  - prima propoziție de completat cu textul „în condițiile stabilite în pct. 8”, conform art. 1081 alin. (1) din Legea nr. 108/2016.  - cuvântul „depozitelor” de substituit cu cuvântul „instalațiilor”, potrivit art. 1081 alin. (2) din Legea nr. 108/2016.  Textul pct. 4 din proiectul Hotărârii nu transpune prevederile art. 1081 alin. (8) din Legea nr. 108/2016 în redacția nouă prin Legea nr. 429/2023 pentru modificarea unor acte normative. | **Se acceptă**  Textul a fost redactat  **Se acceptă**  Textul a fost redactat  **Se acceptă**  Textul a fost redactat  **Se acceptă parțial**  A se vedea argumentele prezentate la avizul ANRE. |
| **SRL ,,Vestmoldtransgaz”**  Scrisoarea nr. 02-224 din 04.04.2024 | Lipsă obiecții și propuneri | **Se acceptă** |
| **SA ,,Energocom”**  Scrisoarea nr. 11/23-1192 din 12.04.2024 | Lipsă obiecții și propuneri | **Se acceptă** |